"Kgwedi ya Bojanala ka Lwetse e thankgolotswe ka la bo 16 Phatwe 2018 kwa lefelong la Tsitsikamma mo Kapa Botlhaba, ka moono yo o reng: “Bojanala le phetolothefosano mo didirisiweng tsa dijithale”, e leng seo se tsamaisanang le moono wa Letsatsi la Lefatshe la Bojanala la Mokgatlho wa Lefatshe wa Bojanala wa UN le le tla ketekiwang ka la bo 27 Lwetse 2018.Go ya ka pegelo ya Lekgotla la Lefatshe la go Tsaya Maeto le Bojanala e e gololotsweng ka Ngwanaitseele 2016, bojanala bo thapile batho ba le dimilione di le 1.55 ba ba direlang bojanala ka tlhamalalo le bao ba dirang go sa tlhamalala gore ba thapilwe ke lekala leno mo nageng ya Aforika Borwa, mmogo le seabe sa lona se se tlhamaletseng mo Seelosotlheng sa Ditlhagisiwa tsa Naga mo Ngwageng (GDP) ka madi a le kanaka R118 bilione."